cyanic-selkie/wikianc huggingface dataset:
Norish
Screeuyn Grafenstein
as MOGV · CISS [--- PETILAV · IEX[--- NE · SADIIES[--- OLLO · SO · VILO ·[--- ONA DOM...OC[ OLLO · SO · VIA .[ ILVGNV.SI[
Coonseil Slattyssagh Vannin
She thie eaghtyragh jeh'n Tinvaal eh yn Choonceil Slattyssagh (Legislative Council ny LegCo).
Katharina Mazepa
She craishteyder Austeyragh ee Katharina Mazepa (ruggit myr Katharina Nahlik er 19 Luanistyn 1995). She aa-hellooder Miss Vienna (2014) t'ee.
Bea
Va Mazepa troggit 'sy clyst Mariahilf ayns Veen raad hie ee dys Scoill Ghaa-hengagh Veen, as cheau ee un vlein harrish mooir 'sy Valaysia tra v'ee 15 bleeney d'eash. Ren ee studeyryssyn er y jeshaghteyrys çhymmyltaghtoil ec Ollooscoill BOKU ayns Veen.
Ayns 2019, phoose ee rish y diploamagh Americaanagh Shilo Mazepa ayns Spoleto, yn Iddaal. Darree yn piyr jeu dys Washington D.C. ny s'anmey 'sy vlein shen. Ayns 2021, ren Katharina cur stiagh aghin son scarrey poosee as ta'n piyr jeu nish scarrit voish y cheilley. She Amina Dagi, co-streeuder son Miss Universe, ny ben vanshey eck.
Coorse bea
Va Mazepa crooinit myr Miss Vienna ayns 2014 as t'ee er n'obbraghey myr craishteyder eddyr-ashoonagh voish shen.
Billey coyin
She lus sheer-vio eh billey coyin (Cornus suecica). T'eh dooghyssagh da ardjyn tempreilagh as fo-arctagh ny h-Oarpey as ny h-Aishey, chammah's ardjyn feer hwoaie America Hwoaie.
Jalloo-oaylleeaght
Gyn scansh da'n ennym, she lus t'ayn, cha nel billey. T'eh gaase 10-15cm er yrjid. Ta duillagyn piyral echey, 2-4cm er lhiurid as 1-3cm er lheead. Ta ny blaaghyn echey beg as jiarg-ghorrym dorraghey, ayns umbyl gloo. Ta kiare braghtyn baney mygeayrt oc, as adsyn gollrish petyllyn. She berrish yiarg ee y mess echey.
Szczecin
She caayr ayns sheear hwoaie yn Pholynn eh Szczecin (Stettin). She preeu-valley Wheiggey Pomorze Heear t'ayn. T'eh soit begnagh er y Vooir Valtagh as t'ee coontit myr y shiaghtoo caayr smoo as y phurt smoo 'sy çheer. 'Sy vlein 2014 va 407,180 deiney cummal 'sy chaayr.
Ta Szczecin ny hoie er yn awin Odra, çheu yiass veih Mooirlagh Szczecin as Baie Pomorze. T'eh ny hoie rish broogh heear yiass Logh Dąbie er y daa vroogh jeh'n Odra as er shiartanse d'ellanyn mooarey eddyr crouwyn heear as hiar yn awin. Ta joarey ec y chaayr rish balley Police.
Malu Trevejo
She arraneyder, craishteyder, as persoonid eddyr-voggyl Coobagh ee María Luisa "Malu" Trevejo (ruggit er 15 Jerrey Fouyir 2002). Haink enney urree son e feeshanyn er yn app rheynn-feeshanyn Musical.ly. She persoonid Instagram t'ee nish chammah as ny smoo na 10 millioonyn eiyrtyssee eck. Er 22 Mean Fouyir 2017, skeayll ee magh e chied hingyl, "Luna Llena" marish In-Tu Linea as Universal Music Latin. T'eh er ny gheddyn ny smoo na 100 millioonyn reayrtyn er e bollagh YouTube ec Mee Houney 2019. Beggan ny yei, skeayll ee magh y singyl "En Mi Mente" ta er ny gholl ny s'yrjey na 10 millioonyn reayrtyn.
Coondaeghyn Hostyn
Ta Sostyn er ny rheynn ayns 48 coondaeghyn jesh-chliaghtagh ny çheer-oaylleeagh. Ta shenn vun ec ymmodee jeu, agh hie fir elley er cur er bun cho anmagh as 1974.
Çheumooie jeh Lunnin Vooar as ny Skillee, ta Sostyn er ny rheynn ayns 83 coondaeghyn moirvaljagh as neuvoirvaljagh. T'adsyn ayn er son gurneilys ynnydagh, as ta fir jeu aarheynnit ayns ardjyn. T'ad rere ny coondaeghyn jesh-chliaghtagh, agh ta creeaghyn sloo oc son y chooid smoo.
Ta'n rang-oardraghey jeianagh ny eiyrtys aachroo brashagh. Eddyr 1889 as 1974, hug ad coondaeghyn reiragh er ynnydyn as coonseil choontae oc, as va meenaghey elley ec coondaeghyn jesh-chliaghtagh. Eddyr 1974 as 1996, va coondaeghyn moirvaljagh as neuvoirvaljagh corrym rish coondaeghyn jesh-chliaghtagh. Er son y phost, va coondaeghyn postagh ayn eddyr 1974 as 1996, agh lhig y Post Reeoil lhieu.
Bioagyn
Bioagyn phrotistyn y ymmyd çhaghnoaylleeaght lheead y echey. She ceaghley crooit ymmydoil son lheh jannoo myr sampleyr.
Tendreil
Åska
Billey eabban
Ta billey eabban çheet er ymmodee biljyn as fuygh gloo doo ny rimmeigit oc (eabban). T'eh çheet er biljyn 'sy ghenus Diospyros son y chooid smoo:
Ny keayrtyn, t'ad cur yn ennym shen er biljyn gyn mooinjerys ec Diospyros, 'sy cheird aamaid er lheh:
Baarle Vanninagh
She Baarle Vanninagh ny Baarle Ghaelgagh (Manx English ny Manks English ny Anglo-Manx) yn abbyrt hendeeagh jeh'n Vaarle ta goll er loayrt ayns Mannin, ga dy vel eh failleil jiu. Shimmey eeasaght t'eck voish y Ghaelg, as s'moo yn anchaslys t'eck neughollrish sorçhyn elley jeh'n Vaarle, goaill stiagh abbyrtyn y Vaarle raad ta çhengaghyn Celtiagh goll er loayrt ny raad va çhengaghyn Celtiagh loayrit ayns ny shenn laaghyn, lheid as Baarle Vretnagh as Baarle Yernagh.
Ghow yn Vaarle Vanninagh focklyn jeh bun Gaelgagh as Loghlynagh, agh haink urree dy ve cleaynit fo cummaght Lerphoyll as Lancashire ayns Sostyn Heear Hwoaie. Ren y screeudeyr shennaghys as y çhengoayllee Arthur William Moore screeu nagh row anchaslys mooar 'syn abbyrt voish skeerey dys skeerey as dy row ny h-abbyrtyn as y sthock focklyn gollrish y cheilley er feie'n ellan. Ta A Vocabulary of the Anglo-Manx Dialect (Oxford University Press, 1924) liorish Moore as Manx Dialect Words and Phrases (J.W. Arrowsmith, 1934) liorish W. Walter Gill cur sheese dy mooar er yn abbyrt.
She yn feelee T. E. Brown va fer jeh ny chied ughtaryn screeu 'sy Vaarle Vanninagh 'syn obbyr echey.
'Sy 20oo eash, va daanyn as cloiaghyn screeuit 'syn abbyrt liorish Cushag, J. J. Kneen, Christopher R. Shimmin as Juan Noa. 'Sy 20oo eash veanagh, screeu Kathleen Faragher daanyn 'syn abbyrt.
Kyndagh rish yn arraghey stiagh as cummaghtyn cultooragh voish buill elley cur dy mooar er yn abbyrt as sorçh dy chormaghey abbyrt taghyrt, focklyn as abbyrtyn er lheh er lhimmey.
Çhengaghyn yn Elveeish
T'ad ny kiare çhengaghyn oikoil 'syn Elveeish na Germaanish, Frangish, Iddaalish, as Romansh. Cha nel staydys oikoil ashoonagh agh ec tree jeh ny çhengaghyn shen: y Ghermaanish, y Rangish, as yn Iddaalish.
Ta'n Ghermaanish ny çhengey ghooghyssagh da 64% jeh sleih ny çheerey (4.6 millioonyn), 20% (1.5 millioon) nyn Vrangisheyryn, 6.5% (0.5 villioon) nyn Iddaalisheyryn, as ny sloo na 0.5% (35,000) nyn Romansheyryn.
Ta'n ard Germaanish (Deutschschweiz) ny lhie ayns twoaie as meanagh ny çheerey, yn ard Frangish (Romandie) 'syn eear, as yn ard Iddaalish (Svizzera Italiana) 'sy jiass. Ta lught loayrit ny Romansh beg foast ayn Grischun 'sy niar. Ta ny cantoonyn Fribourg, Berne as Valais nyn gantoonyn daa-hengagh. Ta Grischun ny chantoon tree-hengagh dy oikoil.
Keayn y Jiass
Ta Keayn y Jiass ny yn Vooir Antarctagh ny cheayn ta jannoo seose ushtaghyn jiass Cheayn y Theihll çheu heese jeh 60°S as ta cruinnlaghey yn Antarctagh. T'eh coontit dy mennick myr y chiarroo keayn smoo jeh ny queig rheynnyn mooiragh. Ta'n chryss vooiragh shoh ny h-ynnyd raad ta ushtaghey feayrey veih'n Antarctagh goll lesh y twoaie as mestey lesh ny h-ushtaghyn fo-Antarctagh ny s'çhoe. Ta çheer-oaylleeyn meechoardail er joarey twoaie Cheayn y Jiass, as ta çheer-oaylleeyn ennagh credjal nagh vel ayns ny h-ushtaghyn shoh agh rheynnyn jeh'n Cheayn Sheear, jeh'n Cheayn Sheealtagh, as jeh'n Cheayn Injinagh rish coose yn Antarctagh. Ta çheer-oaylleeyn elley credjal dy vel y Co-chleayney Atlantagh, cryss vooiragh ta leaystey dy h-imbee, scarrey Keayn y Jiass veih ny keaynyn elley, ayns ynnyd y dowan-lheead 60°S.
Akanish
Ta Akanish (Twi ny Fante) ny çhengey ghooghyssagh yn Ghaney. T'ee ry-chlashtyn er fud jiass ny çheerey ec mysh 52% jeh'n phobble. She çhengey ny h-Akanee as nyn naboonyn t'ayn, mastey çhengaghyn Kwa elley.
Ta tree abbyrtyn cadjinit ayn as cairscreeu nyn hene oc: Asanteish as Akuapemish (t'ad cur Twi er y jees oc), as Fanteish. Ga dy vel ad so-chohoiggal myr caaynt, v'ad do-chohoiggal myr çhengaghyn screeuit. Ayns 1978, hug er bun y Akan Orthographey Committee co-chairscreeu da Akan, as ta ymmyd jeant jeh ayns bun-scoillyn er son çhengaghyn Kwa elley.
Rheynnyn y Rank
She fer jeh tree keim dy ghurneilys ynnydagh ta goll er ymmyd 'sy Rank ad rheynnyn y Rank (département, yl-rey départements). Ta 96 rheynn 'sy Rank Oarpagh as queig harrish mooir. Ta ny rheynnyn goll er rheynn magh ayns 342 slyst (arrondissement).
Rolley ny rheynnyn
Ta armys ec dagh rheynn agh cha nel staydys oikoil ec dagh fer as cha nel dagh fer ymmydit ec reiltys dagh rheynn. Ayns fir jeh ny rheynnyn, t'ad goaill ymmyd jeh logo ny cowrey ennagh elley.
Aaraue cowraghyn
She sheiltynys lusseyragh eh yn aaraue cowraghyn. Rere'n eie shen, ta cummaghyn as daaghyn lossreeyn nyn cowraghyn ymmyd currit orroo liorish Jee. Myr ta lus ennagh gollrish olt ny kirpey, ta pooar eck noi çhingyssyn yn olt shen.
Fernanda Brandão
She arraneyder as daunseyr Brasseelagh ta bunnit ayns München, y Ghermaan, ee Fernanda Brandão Gonçalves da Silva (ruggit er 3 Boaldyn 1983). Haink ard-ghoo r'ee fo'n ennym ardan Laava eck tra v'ee cloie marish y trooraght pop-chiaull Ladjynagh, Hot Banditoz.
Balley Keeill Charane
Ta Balley Keeill Charane (Campbeltown; Ceann Loch Chille Chiarain) ny valley as ny eear-chochorp reeoil ayns Oirr ny Gaeil as Boad, Nalbin. T'eh ny hoie faggys da Logh Keeill Charane er lieh-innys Chione Çheerey.
Charly Jordan
She craishteyder, arraneyder, as cleayneyder meanyn sheshoil Americaanagh ee Charly Jordan (ruggit er 9 Mayrnt 1999). Ta enney urree son yn obbyr eck marish cowraghyn fassan lheid as Pura Vida, Forever 21, as Revolve. Ta ard-ghoo urree er Instagram raad ta begnagh 3 millioonyn dy leih geiyrt urree.
Bea leah
Va Jordan ruggit as troggit ayns Las Vegas, Nevada, marish e kiare braaraghyn as daa huyr. Ren ee beaghey 'sy Choose Berçhagh feie daa vlein. Tra v'ee ny paitçhey, chloie ee soccer cohirreydagh feie 12 vlein as ren ee cohirrey er y reayn feie daa kiare bleeaney. She feniagh steat tree-keayrtyn v'ee er y reayn.
Bodjal
250px|right|thumbnail|Scellyn greiney breck-ghoo brishey magh trooid bodjallyn She cruinnaghey reayrtagh dy vineenyn bodjal. Foddee dy ghra dy vel ad jeant seose jeh bineenyn beggey d'ushtey ny crystalyn beggey riojit t'er nyn groghey 'syn aeraght çheu heose jeh thalloo ny Cruinney ny jeh thalloo chorpane planaidagh elley. Ta bodjal çheet er cruinnaghey reayrtagh ta çheet ry-cheilley fo ym-hayrn chammah, lheid as stooghyn 'sy spoar as ad enmyssit bodjallyn eddyr-rollageagh as neealyn.
Nar ta bodjal coventyn rish y thalloo t'eh aa-enmyssit myr kay.
Pavlo Lee
She aghteyr scannane as ardan as persoonid çhellveeish Ookraanagh va Pavlo "Pasha" Romanovych Lee (Павло «Паша» Романович Лі; 10 Jerrey Souree 1988 - 6 Mayrnt 2022).
Seihll aeg
Va Lee ruggit ayns Yevpatoria 'sy Chrimeea ec ayr Koryo-saram as moir Ookraanagh. V'ad Pasha Li as Pavlo Li e enmyn elley va echey.
Coorse
She çhebbeyder-claare da'n bollagh çhellveeish Dom v'eh. Ren eh obbraghey 'sy theater as ymmoddee soilsheenyn as va enney mie er er son e phaart ayns ny scannaneyn ''Tini nezabutykh predkiv. Tayemnytsi molfara (2013), Shtolnya (2006), Pravilo boya (2017), Zustrich odnoklasnykiv (2019), as e phaart myr aghteyr goo er ny scannaneyn Baarle The Lion King as The Hobbit'' as eh er çhyndaa oc dys yn Ookraanish,
Lapsana communis
She oltey ynrican y ghenus Lapsana ee Lapsana communis (bossan Vreeshey, duillag vie, duillag Vreeshey, lus ny kee). T'ee dooghyssagh da'n Oarpey as yn Aishey hwoaie.
Cill Chluain
Ta Cill Chluain (Kilcloon) ny valley beg as ny skeerey ayns Coontae yn Vee, Nerin. T'eh soit er gerrey da'n joarey rish Coontae Cheeill Darey as Coontae Ghivlyn.
Lapsana communis
Jalloo-oaylleeaght
She bleintag ny lus sheer-vio lussagh t'ayn. T'ee gaase wheesh as 1.2m er yrjid. Ta gish fynnagh as sapp sheeley eck. Ta duillagyn reaghit myr caslagh mygeayrt ny gish. Ta ny duillagyn s'inshley smoo fedjagagh dy cadjin, as wheesh as kiare duillageenyn oc. Ta ny duillagyn s'yrdjey oohchrooagh. Ta oirr feeacklagh oc. Ta blaaghyn buighey 1-2cm er crantessen çheet my vlaa ayns.
Pavlo Lee
Coorse
Ren eh listal ayns Forsaghyn Coadee Hallooin yn Ookraan er y chied laa jeh ruegys Rooshagh er yn Ookraan, 2022 agh v'eh marrooit ayns shligganaghey liorish ny forsaghyn Rooshagh ayns Irpin, faggys da Kyiv, er 6 Mayrnt 2022. V'eh oanluckit 'sy ruillick ayns Vorokhta er 18 Mayrnt 2022, boayl beaghee e vaarey.
Lapsana communis
Fo-ghooieyn
Ta shey fo-ghooieyn ayn:
Ymmyd
Ta duillagyn aegey ny lus yn-ee as t'ad goll er ee myr glassrey.
Ta'n ennym lus ny kee jeh cummey ny buinnaghyn blaa doont. Rere'n aaraue cowraghyn v'ad jannoo ymmyd jee noi askaidjyn kee.
Captan ny Skeerey
She Captan ny Skeerey yn enmys ta currit er oikee ayns dagh skeerey ayns Mannin - y shenn ennym orroo v'ayn na 'Captan ny Sidooryn Çheerey Skeeragh'. Cha nel ayn nish agh onnor ayns ennym. Dy shendeeagh va kied ec y Chaptan sidooryn çheerey 'sy skeerey echey y chur nyn shassoo as va currym echey aileyn raauee y lossey as ad cur fogrey da'n skeerey mychione ruegys.
Ga dy vel Kione Droghad as Maayl coontit myr Slystyn er cooishyn gurneilys ynnydagh, ta ny slystyn shen nyn skeeraghyn shendeeagh as lesh shen ta Captanyn Skeerey foast oc.
She Captan y Valley yn enmys corrym da ny baljyn, agh cha nel yn enmys shen ymmydit ny smoo. T'ad ny h-ardjyn 'baljagh' ayns Mannin na:
Billey eairkey
She genus dy viljyn yn-lhoamey ad biljyn eairkey (Phellodendron). T'ad dooghyssagh da'n Aishey hiar as hiar-hwoaie. Ta duillagyn fedjagagh lhiareagh oc, as blaaghyn buighey ayns dhossanyn. Ta'n ennym çheet er roost çhiu kuse jeh ny biljyn, as eairkey (ny corc) jeant jeh. T'ad cur magh droopyn dooey.
Ordnance Survey
right|thumb|Cooid jeh caslys-çheerey jeh'n OS v'er ny hoilshaghey magh 'sy vlein 1946. She jantys ashoonagh son jannoo caslyssyn-çheerey jeh'n Vretyn Vooar as jeh Mannin eh Ordnance Survey. She jantys kiannoortagh as rheynn neu-hirveishagh jeh reiltys y Reeriaght Unnaneysit t'ayn. Va'n jantys currit er bun 'sy vlein 1791 car ny Caggaghyn Napoleonagh tra va ny Frangee gaggyrt cur stiagh er y Vretyn Vooar. Ta'n ennym hene Ordnance Survey çhyndaait myr "Creearey Tashtey-Caggee". Ga dy vel Nerin Hwoaie ny chooid jeh'n Reeriaght Unnaneysit, cha nel ee goll fo currym yn Ordnance Survey; ta caslyssyn-çheerey jeant j'ee liorish Ordnance Survey of Northern Ireland.
Sharni Vinson
She aghteyr as daunseyr Austrailagh ee Sharni Vinson (ruggit er 22 Jerrey Souree 1983 ). Ta enney mie urree son e paartyn 'sy çheabin çhellveeish Home and Away, as ayns ny scannaneyn Bait 3D, Step Up 3D as You're Next.
Inshyn Goal
thumb|right|250px|Ta [[ny h-Ellanyn Sthie ayns bane-yiarg as ny h-Ellanyn Heear ayns oranje soilshit magh 'sy chaslys-çheerey shoh.]]
She Inshyn Goal (Na h-Innse Gall; Hebrides) yn ennym ta currit er yn ellanragh mooar rheamyssagh ta ny hoie magh veih coose heear ny h-Albey. Ta daa phreeu-phossan ayn: Ny h-Ellanyn Heear as ny h-Ellanyn Sthie.
Arraghys (çhengoaylleeaght)
Ta çhengey chadjinit ny h-arraghys: fer ta ymmyd screeuee lettyragh jeant jeh as ta er ny veenaghey myr norm glare er son fockley magh as grammeydys. Ta sleih geddyraghey arraghys cadjinit (çhengey chadjinit) veih arraghyssyn neuchadjinit (abbyrtyn, abbyrtyn sheshoil, çhengaghyn ardjynagh, glare ny theay).
Ta kiaddey arraghys Eugenio Coseriu soilshaghey magh kiare towshanyn arraghys:
Er son arraghyssyn diastratic ta enney ny loayreyderyn (idiolect, keintys, aegid) as olteynys possan ny brastyl ennagh (abbyrt sheshoil a.r.e.) scanshoil. Ta diaphasic arraghyssyn cowrit liorish obbree as soiee (m.s. çhengey vrisht as glare ny theay).
Wendy Glenn
She aghteyr as craishteyder Sostynagh ee Wendy Glenn (ruggit er 4 Luanistyn 1985).
Bascagh (eaddeeyn)
right|thumb|Bascagh fo-eaddagh noa-emshiragh Ta bascagh ny colbeen çheet er sorçh dy chorsaideen ta coodaghey yn chleeau gys y vouin. T'eh ny fo-gharmad cosoylagh rish y chorsaid Victorianagh, agh gyn y sorçh çhionney shen er ny rimmeigyn.
Eeast shliggagh
right|thumb|Ooastyryn aw, foshlit, as er nyn goyrt er plait right|thumb|Gimmee Maine broit She enmys kishdinagh as eeasteyraght da neu-vertebree ushtee ta ceau ushylagh mooie as ta ymmydit myr bee eh eeast shliggagh. Ta'n enmys goaill stiagh dooieyn jeh mollusca, crustee, as echinodermyn. Ga dy vel y chooid smoo jeh eeastyn shliggagh goit magh ass çhymmyltaghtyn sailley, ta fir jeu ry-gheddyn ayns ushtey oor ny lomarcan. Ayns bishaghey rish shen, ta dooieyn ennagh jeh partanyn thallooin coontit myr bee, lheid as y Cardisoma guanhumi 'sy Charib.
Ta eeastyn shliggagh er nyn ee ec deiney goaill stiagh dooieyn ennagh jeh roaganyn, gib ghoo, ooastyryn, as greimmeyderyn marrey. Ta ny crustee goaill stiagh burdogeyn, praynyn, gimmee, pimproghyn, as partanyn.
Bossan
She lus sheer-vio lussagh 'sy ghenus Typha eh bossan (Typha angustifolia). T'eh ry-akin er feie ny lieh-chruinney hwoaie.
Jalloo-oaylleeaght
Ta gass neuvanglaneagh echey as duillagyn linnagh echey, 5-8mm er lheead. Ta'n spadix echey er ny rheynn ayns firrynagh as bwoirrinagh. Ta ny blaaghyn bwoirrinagh ec cass y spadix as 2-4cm er lhiurid. Ta teepalyn ec ny blaaghyn firrynagh, as t'adsyn 7-12cm er lhiurid.
Ymmyd
Ta kuse dy oltyn bossan yn-ee 'syn imbagh oc: buinnaghyn, cree ny gish, spadices neuappee, pollin appee, as fraueyn.
Taylor Lautner
Ta Taylor Daniel Lautner ny chloieder fillym Americaanagh. Rug eh ayns Grand Rapids, Michigan, ny Steatyn Unnaneysit er 11 Toshiaght Arree, 1992.
Aymarish
She çhengey Aymaragh ny h-Aymaree ee Aymarish (Aymar aru). Ta staydys oikoil eck 'syn yn Volivia as yn Pheroo, as t'ee ry-chlashtyn ayns yn Çhillee as yn Argenteen myrgeddin. She çhengey ghleiynagh t'ayn, as ta oardagh kione-cass-breear eck.
Diane von Fürstenberg
She kiaddeyder fassan Belgagh ee Diane von Fürstenberg (ruggit myr Diane Simone Michele Halfin er 31 Nollick 1946). Ta enney share urree kyndagh rish y ghooyn filltagh. Haink ard-ghoo urree hoshiaght tra ren ee poosey stiagh ayns 1969 'sy reeraghtys flahoil Germaanagh Reeraghtys Fürstenberg, myr ben heshee Prinse Egon von Fürstenberg. Voish nyn scarrey ayns 1972 as nyn scarrey leighoil ayns 1983, t'ee foast goaill ymmyd jeh ennym y reeraghtys shen.
Edirne
She balley 'sy Turkee eh Edirne (Edirne, Αδριαηοπουλι, Одрни).
Disney+
right|150px She shirveish veanyn strooanagh heeyntoose Americaanagh eh Disney+. S'lesh rheynn Media and Entertainment Distribution jeh'n Walt Disney Company t'ee. Ta'n çhirveish rheynn scannaneyn as straihyn çhellveeish va gientit ec The Walt Disney Studios as Walt Disney Television son y chooid smoo, lesh creeyn stoo son ny cowraghyn Disney, Pixar, Marvel, Star Wars, as National Geographic, chammah as Star ayns ardjyn ennagh. Ta scannaneyn as straihyn çhellveeish bunneydagh goll er rheynn magh er Disney+ chammah.
Bydgoszcz
She caayr ayns twoaie yn Pholynn eh Bydgoszcz (Bromberg; Bydgostia). Ta'n chaayr ny soie er ny h-awinyn Brda as Wisła. 'Sy vlein 2009 va 358,029 deiney cummal 'sy chaayr as ny smoo na 460,000 deiney 'syn ard moirvaljagh. Rere ny h-earrooyn oikoil ta Bydgoszcz ny 8oo caayr smoo 'sy Pholynn. She preeu-valley Choontae Bydgoszcz as co-phreeu-valley, marish Toruń, er Queiggey Kujawy-Pomorze‎ veih'n vlein 1999. Roish eh shen, by phreeu-valley eh er Queiggey Bydgoszcz eddyr ny bleeantyn 1947 as 1998, as er Queiggey Pomorze eddyr 1945 as 1947.
Lili Reinhart
She ben-chloieder Americaanagh ee Lili Pauline Reinhart (ruggit er 13 Mean Fouyir 1996). Ta enney mie urree son cloie Betty Cooper 'sy straih drama yeigeyr Riverdale (2017–jiu) liorish The CW as Annabelle 'sy scannane drama kimmeeys doo-aittys Hustlers (2019) liorish Lorene Scafaria. Ayns 2020, chloie ee Grace Town ayns Chemical Hearts, aachummey scannane jeh'n noaskeeal Our Chemical Hearts liorish Krystal Sutherland.
Édith Cresson
She aa-pholitickeyr Frangagh voish y Phartee Soshiallagh ee Édith Cresson (née Campion; ruggit er 27 Jerrey Geuree 1934). She Ard-vinishter y Rank v'ee eddyr 1991 as 1992, y chied ven 'sy churrym shen as yn ynrican ben 'sy churrym shen derrey pointeil Élisabeth Borne ayns 2022. Haink jerrey lesh e coorse politickagh ayns scammylt kyndagh rish cassidyn sollaghey-laue tra v'ee ny Barrantagh Oarpagh son Ronsaghey, Sheanse as Çhaghnoaylleeaght.
Noo Peran
Va Noo Peran, ny Peran ny abb Cornagh as ny noo, jeh sluight Yernagh myr yein. T'eh coontit myr ard-noo ny stainneyderyn, as, dy mennick, t'eh coontit myr ard-noo ny Corn, ga dy vel aggyrtyssyn da'n enmys shen ec Noo Maayl as Noo Petrek myrgeddin.
She brattagh Pheran brattagh ny Corn as eh jeant seose jeh crosh vane ta currit er cooylrey doo. She yn 5oo laa dy Vee Vayrnt Laa'l Peran.
Beyoncé
She arraneyder, screeudeyr arrane, as ben-aghteyr Americaanagh ee Beyoncé Giselle Knowles-Carter (ruggit er 4 Mean Fouyir 1981). Ta Beyoncé coontit myr nane jeh ny ben-chiaulleyderyn smoo cummaghtagh 'sy 21d eash, rere NPR. Ta'n rah eck er ny yannoo jallooag chultooragh jee as t'ee er ny chosney yn far-ennym "Queen Bey".
Will Smith
She aghteyr, arraneyder crank-chiaull, as gienteyder Americaanagh eh Willard Carroll Smith II (ruggit er 25 Mean Fouyir 1968).
Hooar Smith enney da'n chied cheayrt tra v'eh cloie 'sy phossan kiaullee DJ Jazzy Jeff & The Fresh Prince marish DJ Jazzy Jeff. Ren ad skeaylley magh queig albym seyrlann as ny singylyn "Parents Just Don't Understand", "A Nightmare on My Street", "Summertime", "Ring My Bell", as "Boom! Shake the Room" voish 1984 derrey 1994. Ren eh skeaylley magh lesh hene ny h-albymyn Big Willie Style (1997), Willennium (1999), Born to Reign (2002), as Lost and Found (2005), raad va singylyn "Gettin' Jiggy wit It" as "Wild Wild West" goit stiagh.
Hooar Smith ny smoo enney tra ren eh cloie eh hene-chaslys far-skeealagh 'sy sitcom The Fresh Prince of Bel-Air (1990–1996). Lurg shen, ren eh cloie 'sy scannane jantys Bad Boys (1995), as ny scannaneyn eiyrtyssagh echey Bad Boys II (2003) as Bad Boys for Life (2020), as ny scannaneyn aittys far-skeeal sheanse Men in Black (1997), Men in Black II (2002), as Men in Black 3 (2012). Lurg ren eh cloie ayns ny scannaneyn creau Independence Day (1996) as Enemy of the State (1998), ren eh cloie Muhammad Ali ayns Ali (2001). Lurg shen, ren eh cloie ayns ram scannaneyn rahoil, goaill stiagh I, Robot (2004), Shark Tale (2004), Hitch (2005), Hancock (2008), as Seven Pounds (2008). Hooar eh enmyssaght Aundyr Academy son The Pursuit of Happyness (2006), as hooar eh rah traghtee son I Am Legend (2007).
Hooar Smith aawoalley theayagh lurg ren eh bwoalley as yllaghey ec y hebbeyder Chris Rock car sharmanys Aundyryn Academy 2022 lurg ren Rock spotçh va çheet er ben heshee Smith, Jada Pinkett Smith. Lurg shen, ren Smith irree magh as yn Academy as v'eh meelowit frastyl er cruinnaghtyn yn Academy, goaill stiagh ny Oscars, feie jeih bleeaney.
Tobias Mayer
thumb|Boayl ruggyree Tobias Mayer
V'eh ruggit ayns Marbach, ayns Württemberg, as troggit ayns Esslingen ayns drogh huittymyssyn. V'eh ny vaddaghteyr hene-ynsit, as chossyn eh faill vioghee lesh ynsaghey yn vaddaght as eh foast ny aegid. Va daa obbraghyn towse-oaylleeagh bunneydagh soilshit magh echey tra hie eh stiagh ayns undinys kaartgraafagh J. B. Homann ayns Nuremberg ayns 1746. Tra v'eh ayn, chur eh stiagh ram lhiassaghyn 'sy chaarteyrys as chossyn eh enney sheansagh chur rish e reihys ayns 1751 dys caair y tarmaynys as y vaddaght ec Ollooscoill Göttingen. Ayns 1754 haink er dy ve ny oaseir er y reayrtlann raad ren eh obbraghey derrey e vaaish ayns 1762.
Ym-obbraghey kemmigagh
Smooinee er ny reddyn ta taghyrt tra ta geayl goll er lostey. Ta jaagh çheet magh ass, ta leoaie goll er jannoo as ta çhiass goll er giennaghtyn. Cha nod y leoaie as y jaagh ve currit ry-cheilley reesht geayl y yannoo - she shen, cha nod y chaghlaa goll ergooyl. She ym-obbraghey kemmigagh ny caghlaa kemmigagh t'ayn.
Sambil
Er y chooid smoo, ta kemmig dellal rish caghlaaghyn kemmigagh. Ta sambil dy liooar jeh ym-obbraghyn kemmigagh ry-gheddyn mygeayrt y mooin. Myr sampleyr, ta ym-obbraghey kemmigagh taghyrt tra ta shin jannoo arran-greddan. As ta ym-obbraghey kemmigagh taghyrt tra ta meer dy yiarn çheet dy ve mergagh. Ta'n yiarn gym-obbraghey lesh yn ocsygien syn aer, as ta shen croo stoo ta shin gra ocseed yiarn rish - ny merg, ny ta shin gra dy cadjin. As lurg tammylt ta daah glass çheet er ny mullee-chobbyr jeh troggalyn ennagh kyndagh rish ym-obbraghey kemmigagh. Sambyl elley jeh ym-obbraghey kemmigagh, shen coagyrey bee. Ayns ny kirp ain, ta ym-obbraghey kemmigagh feasley bree dy chummal shin çheh. As ayns kishtaghyn-pooar, ta ym-obbraghyn kemmigagh feasley bree ayns cummey lectraghys.
Yn Vooir Arctagh
Ta'n Vooir Arctagh ny Mooir yn Arctagh ny keayn ayns ard poullagh yn Arctagh, as t'ee coontit myr y keayn sloo mastey ny queig keaynyn er y theihll. T'ee begnagh cruinnit dy slane liorish yn Oaraishey as America Hwoaie as t'ee coodit liorish rio marrey car y vlein (as begnagh coodit dy slane car y gheurey). Ta sailjys as çhiassid y cheayn anchasley dy h-imbee tra ta'n rio lheie as riojey. T'ee çhemmit liorish y Roosh, Norlynn, yn Eeslynn, Greenlynn, y Chanadey as Alaska (ny Steatyn Unnaneysit) myrane lesh y Cheayn Sheear as y Cheayn Sheealtagh. Ta'n keayn goaill stiagh Baie Baffin, Mooir Barents, Mooir Beaufort, Mooir Chukchi, Mooir ny Shibbeyr Hiar, Mooir Ghreenlynn, Baie Hudson, Keyllys Hudson, Mooir Kara, Mooir Laptev, y Vooir Vane as crouw-ushtaghyn elley. T'ee kianglt rish y Cheayn Sheealtagh liorish Keyllys Bering as rish y Cheayn Sheear liorish Mooir Ghreenlynn as Mooir Labrador.
Ny h-eaystyn Galileagh
Ta ny h-eaystyn Galileagh ny ny fo-phlanaidyn Galileagh çheet er ny kiare eaystyn smoo jeh Jupiter: Io, Europa, Ganymede, as Callisto. Ren Galileo Galilei cur shilley orroo da'n chied cheayrt ayns Mee ny Nollick 1609 ny Jerrey Geuree 1610, as ren eh cur enney orroo myr fo-phlanaidyn Jupiter ayns Mayrnt 1610. V'ad nyn gied reddyn ve feddynit magh as va cruinlaghey planaid elley goaill magh y Chruinney.
T'ad coontit mastey ny corpaneyn smoo ayns Corys ny Greiney faagail magh y Ghrian as ny hoght planaidyn, as craueyn raadeeoil ny smoo na fer erbee jeh ny planaidyn crivassanagh. She Ganymede yn eayst smoo ayns Corys ny Greiney, ny smoo na Curain, ga nagh vel eh cha mooar rere glout. Ta ny tree eaystyn sthie—Io, Europa, as Ganymede—ayns aavuilley cruinlagh er 4:2:1 rish y cheilley. Ga dy vel cummey cruinn ec ny h-eaystyn Galileagh, ta cummaghyn meereiltagh ec dagh fer elley jeh eaystyn Jupiter.
Va ny h-eaystyn Galileagh fakinit da'n chied cheayrt ayns 1609 ny ayns 1610 erreish da ren Galileo lhiassaghyn rish y fodreayrtan echey. Lhig ny lhiassaghyn shen da corpaneyn nuauoilagh y chronnaghey ny share na rieau. Haishbyn baghtyn Galileo scansh y fodreayrtan myr greie da rollageyderyn er-yn-oyr dy ren eh prowal dy row reddyn 'sy spoar nagh row ry-akin ec y tooill. Ren feddyn magh corpaneyn niauoilagh va cruinlaghey red elley nagh row yn Chruinney cur builley da'n chorys dowanagh Ptolemaiagh, sheiltynys dowan-laarnagh raad ta dagh red cruinlaghey yn Chruinney.
Hoshiaght, d'enmys Galileo yn feddyn magh myr y Cosmica Sidera ("rollageyn Cosimo"), agh va'n rah ec ny h-enmyn va reiht ec Simon Marius. Ren Marius feddyn magh ny h-eaystyn liorish hene begnagh ec y traa cheddin ren Galileo feddyn ad magh, 8 Jerrey Geuree 1610, as hug eh nyn enmyn roie daue, as ad çheet magh as graihderyn Zeus, rere faaue liorish Johannes Kepler, 'sy Mundus Jovialis echey va soilshit magh ayns 1614.
Cha row fys er eayst elley Jupiter faagail magh ny h-eaystyn Galileagh derrey feddyn magh yn eayst Amalthea ayns 1892.
Scannaneaght
right|thumb|Ren Wordsworth Donisthorpe scannane er traght er Trafalgar Square, Lunnin 'sy vlein 1890. T'ad shoh ny jeih clowanyn ta faagit Ta'n fockle scannaneaght çheet er y reihys jeh soilshaghey as shamraigyn nar ta jallooyn fotografagh da scannaneyn er nyn recortyssey. Ta'n ellyn shen feer-chianglt rish fotografeeaght.
Bikolish
She macro-hengey ard Bikol ny h-Ellanyn Philippeenagh ee Bikolish.
Lublin
She Lublin (Люблін, Liublin; לובלין, Lublin) y nuyoo caayr smoo 'sy Pholynn as y nah chaayr smoo 'sy Pholynn Veg. She preeu-valley Wheiggey Lublin t'ayn as va begnagh 350,000 deiney cummal ayns 'sy vlein 2010. Myrane lesh shen, she Lublin y chaayr smoo çheu hiar jeh'n awin Wisła. T'eh ny hoie mysh 170 km veih preeu-valley yn çheer, Warszawa.
Baile Mhic Gormáin
Ta Baile Mhic Gormáin (Gormanston) ny valley beg as ayns Coontae yn Vee, Nerin. Ta'n balley beg ny hoie er gerrey da'n joarey rish Coontae Ghivlyn ayns shiar y choontae.
Mariupol
She caayr ayns sheear yiass yn Ookraan eh Mariupol (Маріуполь, ny Маріюпіль Mariiupil keayrtyn; Мариу́поль; Μαριούπολη Marioúpoli). Ta'n chaayr soit er coose hwoaie Vooir Azov ec inver yn awin Kalmius ayns ard Pryazovia. She yn Ookraan y jeihoo caayr smoo 'syn Ookraan as deiney cummal ayn.
Ta enney mie er y chaayr jiu er feie ny cruinney er son y çhennid varbaragh ren forsaghyn Rooshagh er y chaayr car y ruegys Rooshagh er yn Ookraan ayns 2022. Ren y çhennid Rooshagh scryssey y chooid smoo jeh'n chaayr as varr thousaneyn dy gheiney neuloghtagh.
Queiggey Kharkiv
She queiggey 'syn Ookraan hiar eh Queiggey Kharkiv (Харківська область Kharkivs’ka oblast’) ny Kharkivshchyna (Ookraanish: Харківщина) myr t'eh enmyssit dy mennick. She Kharkiv y balley reiragh. Ta'n queiggey ny lhie er y joarey rish y Roosh, ta ny lhie da'n shiar. Myrane lesh shen, ta joarey echey rish Queiggey Luhansk 'sy niar, rish Queiggey Donetsk 'sy niar yiass, rish Queiggey Dnipropetrovsk 'sy neear yiass, rish Queiggey Poltava 'sy neear as rish Queiggey Sumy 'sy twoaie.
Billey frangagh
She billey yn-lhoamey eh billey frangagh (Laburnum anagyroides). T'eh dooghyssagh da'n yn Europey veanagh as yiass. She billey jesheenagh cadjin t'ayn. Ta cytiseen er feie'n villey, as t'eh nieunagh dy ee.
Jalloo-oaylleeaght
Ta billey frangagh gaase wheesh as 7m er yrjid. Ta blaaghyn buighey echey. Ta'n roost echey rea. Ta fynneigyn gollrish fynneigyn pishyr echey, agh t'ad feer nieunagh.
]]
José Manuel Barroso
Ta José Manuel Durão Barroso (fockley magh Portiugish: [ʒuˈzɛ mɐnuˈɛɫ duˈɾɐ̃ũ bɐˈʁozu ] ; ruggit er 23 Mart 1956) ny 11d Eaghtyrane jeh'n Chommishoon Oarpagh. Ren eh shirveish myr Ard-vinishter ny Portiugal veih 6 Averil 2002 derrey 17 Jerrey Souree 2004. Hie eh stiagh ayns shelloo yn oik 'sy Chommishoon er 23 Sauin 2004.
Giacomo Vighi
She peinteyr Iddaalagh va Giacomo Vighi (mysh 1510–1570). Ren eh blaaghey ayns cooyrt Reeraghtys Savoia myr peinteyr cochaslyssyn. thumb|Charles Emanuel as e [[Dooinneen cooyrtey|ghooinneen cooyrtey]]
Beashnys
S'liklee dy row Vighi ruggit ayns Argenta, faggys da Ferrara. T'eh raait dy ren eh peintal loggetta ayns toor Santa Caterina ayns Castello di Ferrara, soilshaghey magh prinseyn as ben-phrinseyn Reeraghtys Este. Ayns Torino, haink er dy ve ny pheinteyr cochaslyssyn oikoil lesh y lught-thie reeoil. Ren eh jurnaaghey dys y Rank, y Spaainey, Bohemia, as Sachsen fo'n churrym shen. Chammah's shen, v'eh commishoonit liorish Emmanuel Philibert, Diuc Savoia, myr kionneyder obbraghyn ellynagh ry hoi Plaaseyn Savoia. Ta daa jeh ny cochaslyssyn lesh, Emmanuel Philibert as Carlo Emanuele I, foast ayns Galleria Sabauda.
Bree
Ayns fishig, ta bree ny vooad. Dy cadjin, t'ad soilshaghey magh eh myr "jargaght dy yannoo obbyr fishigagh". Foddee bree ve ec breneen, nhee ny corys nheeghyn erbee myr eiyrtys y stayd fishigagh oc.
Ta cummaghyn bree goaill stiagh bree gleashiddagh, cummyssagh, çhermagh, ym-hayrnagh, sheeanagh, bree so-sheeney as goulraght vagnaidagh lectragh. Ren y fishigagh Germaanagh Hermann von Helmholtz fondaghey dy vel cummaghyn bree corrym rish y cheilley - foddee bree un chummey skellal roish, agh hig rish y mooad bree cheddin ayns cummey elley. Foddee oo gra dy vel bree biallagh da leigh freayltys rish traa. Cha nel bree so-chroo ny so-stroie.
Foddee cummey bree erbee goll er çhyndaa dys cummey elley. Mannagh vel eh bree çhermagh, foddee eh çhyndaa er fondid mie, ny eer lane fondid. Bentyn rish bree çhermagh, ta nah leigh çhiass-niartallaght lhiettal y fondid. Myr sampleyr, tra ta ooill aawoalley marish ocsygien, ta bree cummyssagh goll er seyrey, er y fa dy vel kianglaghyn kemmigagh noa çheet rish 'sy troaryn as adsyn ny smoo shassooagh na ny v'ayns yn ocsygien as ooill. Foddee oo jannoo lectraght jeh'n vree seyrey er fondid mie liorish cooilleeney yn aawoalley ayns killag conney. Er y laue elley, foddee oo jannoo bree çhermagh jeh liorish lostey yn ooill. Agh liorish shen, ta kuse jeh'n bree çhermagh goll er "leodaghey", as cha nel eh ry-gheddyn da obbyr elley ec yn un çhiassid; myr shen, t'eh ayn ayns cummey nagh nod oo çhyndaa dys cummey elley. Ny yei shen, foddee oo jannoo cummaghyn bree elley jeh'n vree çhermagh t'er mayrn. Ayns dagh obbyr çhyndaa bree, ta'n lane vooadys bree neuchaghlaaee. Hug ad roish y reill shoh leah 'sy 19oo eash. T'eh bentyn rish corys scarrit erbee. Rere çhoarym Noether, ta freayltys bree ny eiyrtys nagh vel leighyn fishigagh caghlaa rish y traa.
Ga nagh vel ard-sym bree ayns corys ennagh caghlaa rish y traa, ta'n feeu echey croghey er crauelagh cooilleeinee. Myr sampleyr, cha nel bree gleashiddagh erbee ec troailtagh ny hoie ayns eltan bentyn rish yn etlan; agh bentyn rish y thalloo, ta bree gleashiddagh echey, as myr shen, ard-sym bree ny smoo.
She mooad fishigagh scaillearagh eh bree. Rere Corys Unnidyn Eddyr-ashoonagh, t'ad towse bree ayns jouleyn, agh ayns magheryn ennagh t'ad jannoo ymmyd jeh unnidyn elley, myr sampleyr, kilowatt-ooryn as kilohiassanyn.
Happy Feet Two
She scannane aittys kiaullee voish y vlein 2011 ta bioghit lesh co-earrooder eh Happy Feet Two. V'eh stiurit, gientit, as co-screeuit ec George Miller. Ta'n scannane eiyrtyssagh er y scannane Happy Feet voish y vlein 2006, as t'eh ny nah scannane 'sy straih scannane Happy Feet. Ta'n scannane goaill stiagh gooyn Elijah Wood, Robin Williams ('sy scannane bioghit jerrinagh echey), P!nk, Common, Magda Szubanski, Hugo Weaving, Brad Pitt, Matt Damon, Sofia Vergara, Richard Carter, as Hank Azaria.
Follaghey (bea-oaylleeaght)
[[Coadan:Camouflage DSC05383 - Original image.JPG|right|250px|thumb|Ta'n rannagh veg shoh do-akin mastey duillagyn marroo ayns Lower Rio Branco-Rio Jauaperi Extractive Reserve, [[yn Vrasseel]]. T'ee treen veih'n çheu yesh as treen veih kione y chaslys, er çheu hoshtal y vaidjey pontreilagh, jeeaghyn er y jesh.  Share y caslys y vooadaghey dys fakin ee.]]
right|250px|thumb|Ta crackan Stenodactylus sthenodactylus covestey marish thalloo as claghyn [[Faasagh Yudah.]]
right|250px|thumb|[[Shligganagh awiney aarnieuagh cadjin as algey cur keiltynys er. Ny hassoo, bee ad kiart gollrish clagh fo vrat algey.]]
thumb|250px|Ta'n doo-oallee shoh bane dys goaill cragh dy aashagh.
Ayns eggoaylleeaght, ta follaghey ny crypsis çheet er saaseyn dy haghney tastey bioagyn elley. T'eh ry-akin myr saase craghtys ny noichraghtys. Ta saaseyn follee goaill stiagh keiltynys, oieaght, cummal fo-hallooin, tarhoilshaght as arrishaght Bates. Ta oohyn as feromoanyn follit ayn.
Queiggey Kherson
She queiggey 'syn Ookraan yiass eh Queiggey Kherson (Херсонська область Khersons’ka oblast’) ny Khersonshchyna (Ookraanish: Херсонщина) myr t'eh enmyssit dy mennick. She Kherson y balley reiragh. T'eh ny lhie çheu hwoaie jeh lieh-innys y Chrimeea er cooseyn y Vooir Ghoo as Vooir Azov.
Andrew Corlett
She Andrew Corlett yn chied vriw er Ellan Vannin.
Feeleeaght
She sorçh ellyn lettyragh ee feeleeaght raad dy vel y çhengey ymmydit er son e quallidyn aesthetagh as dooishtagh ayns bishaght rish, ny ayns ynnyd, y cheeal eck. Foddee feeleeaght dy ve screeut dy neuchroghagh, myr daanyn discreajagh, ny foddee ad taghyrt ayns bishaght rish ellynyn elley lheid as drama feeleeagh, hymnyn, lyreaght, ny feeleeaght phrose.
Queiggey Khmelnytskyi
She queiggey 'syn Ookraan heear eh Queiggey Khmelnytskyi (Хмельницька область Khmel’nyts’ka oblast’) ny Khmelnychchyna (Ookraanish: Хмельниччина) myr t'eh enmyssit dy mennick. She Khmelnytskyi y balley reiragh.
Alexa Breit
She craishteyder fassan as cleayneyder meanyn sheshoil Germaanagh ee Alexa Breit (ruggit er 5 Mayrnt 1999). Va Breit ruggit as troggit ayns Kaiserslautern, y Ghermaan. V'ee ynsit ayns scoill phreevaadjagh. Hoshiaght, v'eh yn dean ech ve ny lhee neughruggagh roish my daink urree dy ve ny craishteyder as ny cleayneyder meanyn sheshoil.
Kaley Cuoco
Kaley Christine Cuoco (ruggit er 30 Sauin 1985), she ben-chloieder as gienteyder Americaanagh t'ee. Lurg straih paartyn co-hassooagh ayns scannaneyn as er y çhellveeish, vleayst ee magh er y scaailan lesh y phaart myr Bridget Hennessy er y sitcom 8 Simple Rules (2002–2005) liorish ABC. Lurg shen, ren Cuoco cur e goo rish Brandy Harrington er Brandy & Mr. Whiskers (2004–2006) as ren ee cloie Billie Jenkins er y straih yerrinagh jeh'n straih hellveeish Charmed (2005–2006). Ny s'anmey, chloie ee Penny er y sitcom The Big Bang Theory (2007–2019) liorish CBS. Voish y vlein 2020, ta Cuoco er chloie as er obbraghey myr yn ard-ghienteyder son y straih chreauagh aitt The Flight Attendant liorish HBO Max.
Ren Cuoco chloie 'sy scannaneaght da'n chied cheayrt 'sy scannane çhellveeish creauagh Quicksand: No Escape (1992). Ta'n obbyr eck 'sy scannaneaght goaill stiagh Virtuosity (1995), Toothless (1997), Can't Be Heaven (1999), Alley Cats Strike (2000), Growing Up Brady (2000), Crimes of Fashion (2004), The Hollow (2004), Lucky 13 (2005), To Be Fat like Me (2007), Cougar Club (2007), Killer Movie (2008), The Penthouse (2010), Hop (2011), Authors Anonymous (2014), as The Wedding Ringer (2015). Hooar ee rollage er y Hollywood Walk of Fame ayns 2014 as ayns Jerrey Fouyir 2017 chur ee Yes, Norman Productions er bun.
Bossan ardnieu
She lus lussagh eh bossan ardnieu ny glioonagh ghuiy (Persicaria bistorta). T'eh ry-akin er feie ny h-Oarpey. Cha nel ynnyd rang-oaylleeagh soit ec y dooie; ny keayrtyn, t'eh goll er cur fo genus Polygonum ny Bistorta.
Bun-ocklaght
Ta'n ennym Ladjyn "bistorta" çheet er y 'raue cassit oc.
Dolly Pentreath
Dy mennick ta cuir heese j'ee gra dy row ee ny Cornisheyr un-çhengaghyn jerrinagh, t'eh shen, y dooiney jerrinagh lesh y Chornish agh gyn y Vaarle, agh t'eh shen ayns contraartys rish e coontey urree hene, myr va recortyssit ec Daines Barrington.
Seihll
Va Pentreath bashtit er 16 Mee Voaldyn 1692, as t'eh er credjal dy row ee ny nah phaitçhey ass shey paitçhyn ec yn eeasteyr Nicholas Pentreath, as e nah ven, Jone Pentreath. Dooyrt ee ny s'anmey nagh row ee jargal y Vaarle dy loayrt roish e 20-oo laa ruggyree. Foddee nagh row eh shen kiart, agh va'n Chornish ny kied çhengey eck. Nar v'ee 'sy çhenneraght chooinnee ee dy row eeastyn er ny creck eck trooid y Chornish ayns Pen Sans, as va'n Chornish so-hoiggal ec y chooid smoo jeh ny cummaltee ynnydagh (goaill stiagh y sleih ooasley). Ren ee cummal ayns skeerey Pawl, faggys da Porthynys.
Cha phoos Pentreath rish peiagh erbee, agh 'sy vlein 1729 va un vac behrt eck, as eh enmyssit John Pentreath (1729 - 1778).
'Sy vlein 1797 dooyrt eeasteyr ass Porthynys rish Richard Polwhele (1760–1838) dy ren William Bodinar "coloayrtyssyn lhee er feie ny h-ooryn 'sy Chornish; nagh row y coloayrtys oc ry-hoiggal agh ec kuse veg dy 'leih 'syn ynnyd; as dy row y Vaarle ec y daa jeu"
Ta Pentreath er çheet stiagh ayns shenn-skeealyn er son e gweeaghyn er sleih ayns stroo liauyr dy Chornish chreoi traa va farg urree. Ta e baase coontit myr baase ny Cornish myr çhengey cho-phobbylagh. Rere ny shenn-skeealyn v'ad ny focklyn jerrinagh eck na "Me ne vidn cewsel Sawznek!" ("Cha n'aillym y Vaarle dy loayrt!") agh s'cosoylagh nagh row ayns ny focklyn shen agh e freggyrt cadjin as deiney loayrt r'ee 'sy Vaarle.
Ta ram skeealyn mooee ayn. V'eh raait dy ren ee gweeaghyn er deiney dy mennick, goaill stiagh traaghyn v'ee enmyssey deiney "kronnekyn hager du", "beayf doo graney", as v'eh raait ec sleih elley dy row ee ny buitçh.
Cornisheyr jerrinagh?
Myrane lesh "loayreyderyn çhengey jerrinagh" elley, ta arganys ayn mychione staydys Phentreath. She'n feer aggyrtys eck myr y Cornisheyr dooghyssagh flaaoil jerrinagh.
Lurg e baase hooar Barrington lettyr, screeuit 'sy Chornish as lhieggan Baarle goll marish, veih eeasteyr ayns Porthynys as yn ennym William Bodinar (ny Bodener) er as eh gra dy row queig deiney er fys echey 'sy valley beg shen as y Chornish oc. Chammah as shen screeu Barrington mychione John Nancarrow veih Marghasyow as eh ny loayreyder dooghyssagh va bio ayns ny 1790yn.
Ta daane casherickit da Dolly Pentreath ec y screeuder Britaanagh Pêr-Jakez Helias.
Jean-Baptiste Charles Bouvet de Lozier
She shiaulteyr as ronseyder Frangagh va Jean-Baptiste Charles Bouvet de Lozier (14 Jerrey Geuree 1705 – 1786). Chammah's shen, she kiannoort Ellanyn Mascarene v'eh.
Tra va Bouvet de Lozier shiaght bleeaney d'eash, as erreish da ynsaghey y yannoo ayns Paarys, v'eh faagit gyn paarantyn as v'eh currit gys Sant-Maloù dys studeyrys y yannoo er y lhuingysseyraght. Haink er dy ve ny lieutenant ayns Colught yn Injey Hiar Rangagh ayns 1731. Va'n rah echey as eh geearree daa lhong y gheddyn ass e ailleyder er son mishoon ronsee y yannoo ayns Jiass y Cheayn Sheear. Lesh ny lhongyn Aigle as Marie ren eh feddyn magh ellan beg er 1 Jerrey Geuree 1739 haink er dy ve enmyssit Ellan Bouvet ayns e onnor; ansherbee, chur eh yn enmys mee-chiart er ny co-ordnaidyn as v'eh caillt derrey yn aa-eddyn magh echey shiaght jeihaghtyn ny s'anmey ayns 1808. Tammylt giare ny yei, ren eh faagail y mishoon er-yn-oyr dy row yn chooid smoo jeh'n skimmee echey çhing. Ren e lhong stad ec Meayll ny Treisht as ren eh filley er-ash dys y Rank.
Jeih bleeantyn ny s'anmey, va Bouvet de Lozier pointit myr kiannoort er Ellanyn Mascarene daa cheayrt, voish 1750 derrey 1752 as reesht voish 1757 derrey 1763.
Coontae Bytów
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Kartuzy (powiat bytowski; Bëtowsczi kréz). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Bytów y toiag reirey as y balley smoo ayn as eh ny lhie 79 km çheu heear veih'n phreeu-valley queiggagh Gdańsk. She Miastko yn un valley elley 'sy choontae ta ny lhie 37 km çheu heear veih Bytów.
Ta'n coontae 2,192 kilomeaderyn kerrinagh er eaghtyr as 'sy vlein 2006 va 75,313 deiney cummal ayn. Va 16,715 deiney cummal ayns Bytów, 10,987 deiney ayns Miastko as 47,611 deiney cummal magh çheu çheerey.
Ta Coontae Bytów çhemmal rish Coontae Słupsk 'sy twoaie, rish Coontae Lębork 'sy niar hwoaie, rish Coondaeghyn Kartuzy as Kościerzyna 'sy niar, rish Coondaeghyn Chojnice as Człuchów 'sy jiass, as rish Coondaeghyn Szczecinek as Koszalin 'sy neear.
Coontae Bytów er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns jeih slystyn (gmina) (daa lyst valjagh-çheerey, as hoght slystyn çheerey). T'ad ry-akin 'sy taabyl shoh heese, rere earroo yn phobble.
Coondaeghyn jesh-chliaghtagh Hostyn
Ta coondaeghyn jesh-chliaghtagh Hostyn nyn ardjyn Hostyn as Çhiarn Aachaptan oc. T'ad er nyn meenaghey ec y reiltys myr coondaeghyn as ardjyn er son y Lieutenancies Act 1997 bentyn rish coondaeghyn moirvaljagh as neuvoirvaljagh Hostyn. Ta ymmyd çheer-oaylleeaght jeant jeu dy mennick, as myr shen, t'ad cur coondaeghyn çheer-oaylleeagh orroo ny keayrtyn.
Caslys-çheerey
Cha nel Ard-Valley Lunnin ry-akin
Meenaghey
Ta'n Lieutenancies Act 1997 meenaghey coondaeghyn er son Aachaptanys rere ardjyn gurneilys ynnydagh crooit ec y Local Government Act 1972 lhiasit. Ga nagh vel yn ennym ry-akin 'sy Clattys hene, t'ad cur "Coondaeghyn Jesh-chliaghtagh" orroo. Rere Schedule 1, meer 2–5 lhiasit 2009, t'ad meenit:
Elliot Page
She aghteyr as gienteyder Canadagh eh Elliot Page (roish nish Ellen Page; ruggit er 21 Toshiaght Arree 1987). . T'eh er chosney shiartanse d'accolaidyn eigsoylagh, goaill stiagh enmyssaght Oscar, daa enmyssaghtyn son Aundyryn BAFTA as Emmy, as Aundyr Satellite.
Hooar Page enney da'n chied cheayrt son e phaart 'sy chiartys dellal çhellveeish Pit Pony (1997–2000) as e phaartyn aafilleydagh ayns Trailer Park Boys (2002) as ReGenesis (2004). Hooar eh ard-voylley son e phaart myr Juno MacGuff 'sy scannane Juno liorish Jason Reitman. Ta Page er chloie ayns ram scannaneyn elley, goaill stiagh The Tracey Fragments (2007), Whip It (2009), Super (2010), Inception (2010), as Tallulah (2016). T'eh er chloie Kitty Pryde 'sy straih scannane X-Men The Last Stand (2006) as Days of Future Past (2014). Chammah as shen, ren eh gientyn as cloie ayns y scannane Freeheld (2015) as ren eh e hoshiaght stiuree marish y scannane There's Something in the Water (2019).
Haink Page magh ayns Nollick 2020 myr fer tessen-cheintyssagh as ayns Mayrnt 2021 she eshyn va'n chied fer tessen-cheintyssagh foshlit va taishbynit er coodagh yn earishlioar Time.
Joseph Stalin
She irreyder magh as toshiagh politickagh Soveidjagh va Joseph Vissarionovich Stalin (ruggit myr Ioseb Besarionis dze Jughashvili; 6 Nollick 1878 - 5 Mayrnt 1953). Ren eh reirey as stiurey yn Unnaneys Soveidjagh voish 1924 derrey laa e vaaish ayns 1953. Dreill eh cummaght myr Ard-scrudeyr Phartee Cummynagh yn Unnaneys Soveidjagh (1922–1952) as myr Caairliagh Choonseil Hirveishee yn Unnaneys Soveidjagh (1941–1953). Hoshiaght, ren eh gurneil y çheer fo co-leeideilys agh haink er dy ve ny yaghteyr ayns ny 1930yn. Dy eie-oaylleeagh, v'eh lhiantyn tushtey Leninagh y Varksaght as ren eh ny h-eieyn shen formoil myr Marksaght-Leninaght, ga dy vel e roonaghtyn hene enmyssit Stalinaght.
Va Stalin ruggit lesh lught thie boght ayns Gori ayns Impiraght y Roosh (y Çhorshey jiu), hie Stalin dys Clere-scoill Anmey Tbilisi roish ghow eh ayrn ayns Partee Marksagh Lught Obbyr Deynlagh Soshiallagh y Roosh. Ren eh reaghey pabyr-naight y phartee, Pravda, as ren eh troggal argid da cologid Bolsheavagh Vladimir Lenin trooid roosteyrys, geid deiney, as kialgyn coadee. V'eh goit ec ny poleenyn reesht as reesht as v'eh ceaut er eebyrtys dy mennick dys y Çhibbeyr. Erreish da ren ny Bolsheavee goaill greim er cummaght car Irree Magh Yerrey Fouyir as steat un-phartee er ny chur er bun fo'n Phartee Cummynagh noa ayns 1917, haink er Stalin dy ve cooidjagh 'sy Politburo stiuree. Erreish da goaill shirveish ayns Caggey Theayagh y Roosh roish my ren eh freayll rick er bunneeaght yn Unnaneys Soveidjagh ayns 1922, ghow Stalin gurneilys er hene er y çheer lurg baase Lenin ayns 1924. Fo Stalin, haink er y toshiallys ayns un çheer dy ve ny chrea jeh eie-oaylleeaght y phartee. Kyndagh rish e Phlanyn Queig-Bleeaney, hie yn çheer trooid co-hellooderaghey eirinagh as çhynskylaghey bieau, croo tarmaynys plannit laarit. Chur boiragheyn geyrey lesh jeeillaght vee rish gortey eddyr 1930–33 varr millioonyn dy leih. Son "noidyn y lught obbyr" y astyrt, chur Stalin y Glenney Mooar er bun. Kyndagh rish y ghlenney shen, va ny smoo na millioon dy leih currit 'sy phryssoon, ayns corys Gulag ny campyn obbyr eiginit, as va 700,000 dy leih er y chooid sloo currit gy baase eddyr 1934 as 1939. Roish 1937, va'n partee as y reiltys slane fo smaght echey.